
AVIZ

asupra proiectului de Lege  privind respingerea Ordonanţei de urgenţã a Guvernului nr. 97/2007 pentru modificarea şi completarea Legii nr.61/1993 privind alocaţia de stat pentru copii
În conformitate cu prevederile art. 95 şi 115  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind respingerea Ordonanţei de urgenţă a Guvernului nr. 97/2007 pentru modificarea şi completarea Legii nr.61/1993 privind alocaţia de stat pentru copii, trimis cu adresa nr. P.L.X-859 din 10 decembrie 2007, înregistrat sub nr. 31/1337 din 12 decembrie 2007.
Proiectul de lege a fost adoptat de Senat în şedinţa din 27 noiembrie 2007.

Camera Deputaţilor este Cameră decizională conform prevederilor art. 75 alin. (1) şi (3) din Constituţia României, republicată, şi 92 alin. (9) pct. 1 din Regulamentul Camerei Deputaţilor, republicat.

Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege, menţionat mai sus, în şedinţa din 5 februarie 2008.


Membrii comisiei au examinat proiectul de lege supus avizării, expunerea de motive, precum şi avizul favorabil al Consiliului Legislativ nr. 1264 din 24.09.2007.
În urma dezbaterilor, cu unanimitate de voturi, s-a hotărât avizarea favorabilă a proiectului de lege, cu următoarele amendamente:

	Nr.
	Text Senat
	Amendamentul propus
	Motivare

	1.
	Titlul legii:

Lege privind respingerea Ordonanţei  de urgenţă a Guvernului nr. 97/2007 pentru modificarea şi completarea Legii nr.61/1993 privind alocaţia de stat pentru copii
	Titlul legii:

Lege privind aprobarea Ordonanţei  de urgenţă a Guvernului nr. 97/2007 pentru modificarea şi completarea Legii nr.61/1993 privind alocaţia de stat pentru copii
	Adoptarea proiectului de lege este necesară pentru eliminarea dificultăţilor existente în sistemul de plată

	2.
	Articol unic.-

Se respinge Ordonanţa  de urgenţă a Guvernului nr. 97/2007 pentru modificarea şi completarea Legii nr.61/1993 privind alocaţia de stat pentru copii, publicată în Monitorul Oficial al României, Partea I, nr. 684 din 8 octombrie 2007.
	Articol unic.-

Se aprobă Ordonanţa  de urgenţă a Guvernului nr. 97/2007 pentru modificarea şi completarea Legii nr.61/1993 privind alocaţia de stat pentru copii, publicată în Monitorul Oficial al României, Partea I, nr. 684 din 8 octombrie 2007.
	Idem


În raport de obiectul şi conţinutul său, proiectul de lege face parte din categoria legilor ordinare.

